google/wiki40b huggingface dataset:
Vladas Čaikauskas

Vladas Čaikauskas (1911 m. sausio 1 d. Pakalninkai, Onuškio valsčius – 1995 m. rugpjūčio 30 d. Kaunas) – Lietuvos agronomas, habilituotas biomedicinos mokslų daktaras.

Biografija

1940 m. baigė žemės ūkio akademiją. 1967 m. žemės ūkio mokslų daktaras.
1942–1951 m. dirbo Dotnuvos, 1951–1958 m. – Joniškėlio bandymų stotyje. 1959–1960 m. Žemdirbystės instituto Joniškėlio filialo direktorius, 1960–1967 m. direktoriaus pavaduotojas. 1968–1992 m. Lietuvos žemės ūkio akademijos dėstytojas, nuo 1971 m. profesorius. Dviejų išradimų (1984 m. ir 1989 m.) autorius. Įdiegė naują cukrinių runkelių auginimo technologiją.
Klabinių piliakalnis

Piliakalnis

Piliakalnis įrengtas aukštumos kyšulyje, dešiniajame Virintos krante, santakoje su bevardžiu upeliu. Aikštelė keturkampė, pailga pietryčių – šiaurės vakarų kryptimi, 45x17 m dydžio. Jos šiaurės vakarų gale supiltas 1 m aukščio, 8 m pločio pylimas, kurio išorinis 3 m aukščio šlaitas leidžiasi į 10-15 m ilgio, 6 m pločio, 1 m gylio griovį. Už griovio kyla antras 2 m aukščio, 8 m pločio pylimas, kurio išorinis 5 m aukščio šlaitas leidžiasi į antrą 30 m ilgio, 12 m pločio, 3 m gylio griovį 1-5 m pločio dugnu. Iš šio griovio šiaurės rytų šlaitu žemyn iki pietrytinės pašlaitės leidžiasi 5-12 m pločio terasa, kuria greičiausiai į piliakalnį ėjęs kelias. Pietryčių šlaite, 4,5 m žemiau aikštelės yra 4 m pločio terasa. Šlaitai statūs, 15-17 m aukščio.
Aikštelės šiaurės vakarų kraštas nuslinkęs į Virintą, pati aikštelė apardyta arimų. Piliakalnis apaugęs lapuočiais, aikštelės pietrytinė dalis dirvonuoja.
Pietinėje papėdėje, 0,5 ha plote yra papėdės gyvenvietė.

Aplinkiniai piliakalniai

Trakinių piliakalnis 4 kmJanonių piliakalnis 5,5 kmVarnupio piliakalnis 4,5 kmSvirnų piliakalnis 19 kmPiliakalnio piliakalnis (Molėtai) 4,5 kmVargulių piliakalnis 5 kmParaudinės piliakalnis 1 kmAlantos piliakalnis 6,5 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
3JS

Biografija

Grupę sudaro Jan Dulles, Jaap Kwakman ir Jaap de Witte. Nariai pažįstami nuo 1996 m., tačiau grupė buvo suformuota tik 2002 m.

2011 m. „Eurovizijos“ dainų konkursas

Per radijo šou grupė paskelbė, kad jie atstovaus Nyderlandams 2011 m. „Eurovizijos“ dainų konkurse, vyksiančiame Vokietijoje. 2010 m. pabaigoje grupė parengė penkias dainas, kurios 2011 metų pradžioje buvo atliktos per šalies nacionalinį finalą („Nationaal Songfestival“), kurio metu žiūrovai ir profesionali žiuri balsavo už mėgstamą dainą.
Per 2011 m. „Eurovizijos“ konkursą atstovai pusfinalyje užėmė paskutinę vietą su 13 taškų.
Bijekcija

Bijekcija matematikoje yra atvaizdis arba funkcija f atvaizduojanti aibę X į aibę Y taip, kad kiekvieną aibės Y elementą y atitinka tik vienas X aibės elementas x ir kiekvieną x atitinka tik vienas y: f(x) = y.
Kitais žodžiais sakant, funkcija yra bijekcija, jei ji yra injekcija ir siurjekcija.
Bijekcija vaidina svarbų vaidmenį matematikoje, pavyzdžiui, apibrėžiant izomorfizmo ir kitas su ja susijusias sąvokas.
Bryliškės

Istorija

Atrodo, kad XVI a. kaimo vardas ×Gernikuliai (Vilniaus tijūnystės inventoriuje Gernikuly) tapatintinas su dab. Bryliškėmis. Kaimas XVI–XVIII a. priklausė Inturkės seniūnijai, XIX a. Inturkės valstybiniam dvarui. Bryliškių vienkiemis užrašytas 1829 m. Kuktiškių krikšto metrikų knygoje Nr. 8. Vienkiemis pažymėtas 1865 metų topografinime žemėlapyje. 1923 metais 3 ūkiai 22 gyv.
Manikongas

Manikongas (kikongo Mwene Kongo 'Kongo valdovas') – valdovo titulas, naudotas Kongo imperijoje. Ši imperija egzistavo Centrinėje Afrikoje, dab. Kongo Demokratinės Respublikos vakarinėje dalyje, šiaurės Angoloje ir Kongo Respublikos pietinėje dalyje.
Smegenys rezervuare

Smegenys rezervuare yra filosofinė idėja, kad mokslininkas gali ištraukti žmogaus smegenis iš kūno, įdėti į gyvybę palaikantį skystį ir prijungti smegenų neuronus prie superkompiuterio, duodančio elektrinius impulsus, kurie būtų identiški gaunamiems normaliomis sąlygomis. Tada kompiuteris simuliuotų realybę (įskaitant tinkamas aplinkos reakcijas į iš smegenų išeinančius signalus) ir žmogus su nuo kūno atsietomis smegenimis toliau gyventų ir patirtų normalius pojūčius, visiškai nesusijusius su išoriniu pasauliu. Gyvenantis tokioje simuliacijoje žmogus nebūtinai žinotų, kad jis gyvena „netikrame“ pasaulyje, todėl dažnai keliamas klausimas, ar mūsų pasaulis nėra tokia simuliacija. Filosofijoje smegenų rezervuare elementas yra naudojamas daugybėje minčių eksperimentų, susijusių su žinojimo, realybės, tiesos, sąmonės ir prasmės problemomis. Taip pat idėja yra kartais naudojama mokslinės fantastikos kūriniuose.
Paprasčiausias smegenų rezervuare scenarijus yra argumentas už filosofinį skepticizmą ir solipsizmą: jei smegenys rezervuare gautų ir siųstų tokius pačius impulsus kaip būdamos kaukolėje ir tie impulsai yra vienintelis būdas smegenims sąveikauti su aplinka, tada iš mūsų perspektyvos neįmanoma pasakyti, ar mes esame kaukolėje, ar rezervuare. Bet pirmuoju atveju daugelis žmogaus įsitikinimų yra teisingi (jei jis, pavyzdžiui, tiki, kad jis eina gatve arba valgo ledus), o antruoju atveju – klaidingi. Pasak argumento, kadangi iš principo yra neįmanoma atmesti būvimo smegenimis rezervuare galimybės, negalime ir nieko tikro apie pasaulį žinoti.
Smegenų rezervuare argumentas yra šiuolaikinė panašaus Renė Dekarto argumento versija. 1641 m veikale Apmąstymai apie pirmąją filosofiją jis svarstė, kad negali pasitikėti savo pojūčiais, nes įmanoma, kad kiekvieną jo pojūtį valdo „pikto genijus“. Vėliau jis šią idėją atmeta samprotaudamas, kad tobulas Dievas mūsų neapgaudinėtų. Smegenų rezervuare idėja taip pat yra susijusi su tame pačiame veikale išdėstytais Dekarto įtarimais, kad jis sapnuoja.
Ekstrimas (Panevėžys)

Ekstrimas (pilnas pavadinimas – Panevėžio Mažųjų Dviračių sporto klubas „Ekstrimas“) – vienintelis Panevėžyje BMX sporto klubas. Įregistravimo data – 1999 m. gegužės 5 d. Įkūrėjas ir vadovas – Stanislovas Algis Kavaliauskas. Klubo sportininkai dalyvauja respublikinėse BMX pirmenybėse, varžybose užsienyje.

Klubo stadionas ir lenktynių trasa

Panevėžyje klubas rengia varžybas J. Janonio g. gale esančiame BMX stadione ir trasoje, taip pat vadinamoje „Ekstrimas“. Šiame stadione organizuojamos pavasario ir rudens respublikinės varžybos bei vienerios klubo vardo.
BMX ir kruizerių dviračių varžyboms skirtos trasos ilgis – 350 m. Penktadalis trasos dengta dolomitine skalda, likusioje dalyje – natūrali juodžemio danga. Daug vidutinio sunkumo kalnelių, iš kurių 10 reikia įveikti atliekant šuolius.
Iki 2006-ųjų Panevėžio BMX trasa buvo prasčiausia Lietuvoje. 2006 m. rudenį stadionas modernizuotas – įrengta šiuolaikinė betonuota starto vieta. Darbus finansavo miesto Savivaldybė, skyrusi 20 tūkst. litų. Panevėžio stadionui dar trūksta suspaustu oru valdomo starto įrenginio, kad jis galėtų lygiuotis į šiuolaikiškus Šiaulių ir Pakruojo stadionus.
Just 4 Fun

Biografija

Grupė buvo suformuota Sarpsborgo mieste pietų Norvegijoje, suburta 1988 metais garsaus norvegų atlikėjo ir radijo laidų vedėjo Toro Anderseno. Gyvavimo pradžioje grupė grojo vasaros festivaliuose. Vėliau ji koncertavo įvairiuose Norvegijos miestuose. 1990 metais išleido debiutinį albumą „Ren 60“.
1991 m. Norvegijos transliavimo bendrovė NRK pakvietė „Just 4 Fun“ dalyvauti artėjančioje „Eurovizijoje“, vyksiančioje Romoje (Italija). Muzikantai sutiko su šiuo pasiūlymu, juolab kai kurie iš jų jau turėjo galimybę dalyvauti šiame konkurse. Hanne Krogh „Eurovizijoje“ Norvegijai atstovavo du kartus: 1971 m. (užėmė 17 vietą) ir 1985 m. (kaip dueto „Bobbysocks“ narė, tapo konkurso nugalėtoja), o 1986 metais Eiríkur Hauksson reprezentavo Islandiją kaip trio „ICY“ narys (užėmė 16 vietą).
1991 m. „Eurovizijos“ finale „Just 4 Fun“ pasirodė su daina „Mrs. Thompson“, tačiau atlikėjai su vos 14 taškų užėmė 17-ą vietą.
Iškart po dalyvavimo „Eurovizijos“ dainų konkurse, grupė išleido antrąjį albumą „Those Were the Days“. Tais pačiais metais „Just 4 Fun“ baigė savo veiklą.
Buvęs grupės vokalistas Jan Groth 2014 m. rugpjūčio 27 d. mirė nuo vėžio, sulaukęs 68-erių metų.
SC Birštonas

Istorija

Birštone futbolas žaidžiamas nuo 1933 m. Birštono futbolo komanda minima 1942 m. Suvalkijos futbolo pirmenybėse.  Sovietmečiu, 1973 m. prie „Versmės“ sanatorijos Aleksandro Gorino iniciatyva suburta futbolo komanda „Versmė“, po Nepriklausomybės atgavimo ji ne kartą keitė pavadinimus.
1998 m. sausį Birštono miesto tarybos sprendimu Birštono sporto klubas buvo reorganizuotas į savivaldybės biudžetinę įstaigą Birštono sporto centrą.  Sporto centras kultyvoja daug sporto šakų. Birštono sporto centro jaunieji futbolininkai kartu su VDU studentais 2009 m. žaidė „VDU-Birštonas“ klube III lygoje. 2011 m. Birštono SC komanda debiutavo SFL lygoje.
Maurice Béjart

Kūrybos savybės

Maurice Bejart laikomas baletmeisteriu reformatoriumi, jo kūrybinė kryptis – neoklasika, klasikinis šokis praturtintas moderniojo šokio savybėmis bei liaudies šokio elementais. Spektaklio pagrindas Maurice Bejart kūryboje – emocijos ir jausmai. Pirnybę balete teikė muzikai. Šiuolaikinių baletų tėvu laikė Stravinskį, labai gerbė Vagnerį, kuris ėmė jungti klasikinę ir avangardinę muziką. Kūriniuose naudojo įvairių tautų (japonų, graikų) liaudies muziką. Pagrindinis Bejart herojus – žmogus. Kai kuriuose baletuose Maurice Bejart žmogų vaizduoja kaip sudėtinį, nevienalytį asmenį, kaip, pavyzdžiui, balete „Marlo arba Dievų metamorfozės“, kuriame Marlo vaidmenį šoka net penki šokėjai, siekiantys pavaizduoti charakterio įvairumą. Daugumoje baletmeisterio kūrinių pagrindinės temos buvo meilė ir mirtis. Meilė vaizduota platoniška, tyra – jos dėka gimsta harmonija, bei žemiškoji – jos dėka gyvenimas tęsėsi. Mirtis baletmeisterio nežavėjo. Maurice Bejart viliojo akimirka tarp gyvenimo ir mirties, amžino judėjimo ir ramybės. Mirtį baletuose dažnai pateikdavo moters pavidalu.

Kūrybos apimtis ir žymiausi kūriniai

Maurice Bejart pastatė per 100 spektaklių. Tai ne tik baletai, bet ir operos, operetės, dramos spektakliai. Kūrėjui buvo priimtini ir kameriniai šokiai (šoka keli žmonės) ir masiniai baletai. Didelį dėmesį skyrė kordebaletiniam šokiui, iš šokėjų reikalavo idealios klasikinės mokyklos. Mėgo dideles erdves, tokias kaip stadionus ar aikštes.

Žymiausi kūriniai: Ludwig van Beethoven „9 simfonija“; „Marlo arba Dievų metamorfozės“; „Romeo ir Džuljieta“; „Šventasis pavasaris“, taip pat: „Bolero“ – Maurice Bejart kūrybos emblema. Tai lyg laidojimo apeiga. Solistas šoka ant stalo, o žmonės šokantys aplink jį, siurbia iš jo gyvenimišką energiją. Spektaklio „Bolero“ ištrauka
S.P.I. Group

S.P.I. Group - prekybos koncernas. Įmonių grupę sudaro bendrovės: Latvijos bendrovė „Vertikala pasaule“ (verslo ir pramogų kompleksas „Z-Towers“, Ryga; projekto vertė – 130 mln. eurų), „Latvijas Balzams“, Lietuvos prekybos alkoholiu bendrovė „Bennet Distributors“.
2003 m. Lietuvos savivaldybių tarybų rinkimai

2003 m. Lietuvos savivaldybių tarybų rinkimai – Lietuvos savivaldybių tarybų rinkimai, vykę 2002 m. gruodžio 22 d. (sekmadienį). Iš viso rinkiminių apylinkių buvo 2015. Aktyvumas – 49,23 %.
Eforas

Eforas (gr. Ἔφορος 'prižiūrintis', iš gr. ἐπί, epi 'ant; virš' + gr. ὁράω, horaō 'žiūrėti') – renkamas magistratas senovės Spartoje, kurio viena pareigų buvo kontroliuoti abiejų Spartos karalių veiklą. Kasmet iš Spartos piliečių išrinkdavo 5 eforus, kurie prisiekdavo remti Spartos karalius.
Herodotas teigė, kad eforų instituciją įkūrė Likurgas, o Plutarchas rašė, kad ši institucija yra vėlesnė. Manoma, kad eforai buvo reikalingi kaip valdytojai, kai Spartos karaliai vadovaudavo kariuomenei. Eforus rinkdavo visuotiniame susirinkime, kandidatais galėdavo būti bet kuris pilietis. Buvo draudžiama eforą rinkti antrą kartą. Eforai veikdavo kaip atsvara karaliams, kurie retai tarpusavyje sutardavo. Platonas eforus vadino tironais, kurie valdė Spartą kaip despotai, o karalius – tik karvedžiais.
Pagal Plutarchą kiekvieną rudenį eforai paskelbdavo kriptiją – žygį prieš helotus, kurio metu kiekvienas Spartos pilietis galėdavo nužudyti helotą, nebijodamas bausmės.
Eforams nereikėdavo klauptis prieš Spartos karalius, juos labai gerbdavo kiti Spartos piliečiai dėl jų veiklos. Eforai sprendimus priimdavo paprasta dauguma. Kartais Spartos politika pasikeisdavo vienam eforui pakeitus savo nuomonę ir nubalsavus už priešingą poziciją.
Kleomenas III 227 m. pr. m. e. panaikino eforų instituciją, bet po Selasijos mūšio makedoniečių karalius Antigonas III Dosonas ją atkūrė. Eforai egzistavo iki II a., manoma kad juos panaikino Adrianas.
Telisare

Telisare (est. Tellissaare) – obelų veislė.
Lietuvoje rajonuota nuo 1979 m. Veislė išvesta Estijoje. Vaismedžiai vidutinio aukščio, su piramidišku tankiu vainiku, žiemą gana ištvermingi. Derėti pradeda 3–4-ais augimo metais. Obuoliai skanūs, ilgai išlaikomi. Skinami rugsėjo antroje pusėje, išsilaiko iki balandžio–gegužės mėnesio. Pagrindinė odelės spalva gelsva, įsaulyje truputį parausvėja.
Minkštimas gelsvas, vidutinio sultingumo. Patys vaisiai vidutinio stambumo, rūgščiasaldžiai. Jie gana atsparūs rauplėms ir transportabilūs.
Sibiu

Sportas

1962 m. mieste vyko 1962 m. pasaulio moterų rankinio čempionato grupių varžybos.
Kruvinas medalionas

Turinys

Dokumentinių filmų režisierius Maiklas Viljamsas netiki velnio egzistavimu, tačiau kuria apie tai filmą. Jo žmona neseniai mirė ir auginti dukrą Emilę jam padeda iš Anglijos atvykusi auklė Džilė. Šeimą vis persekioja nelaimės, Maiklas net kreipiasi pagalbos į būrėją grafienę Kapeli, kuri jam paaiškina, kad juos veikia tamsiosios jėgos ir mirčių jo aplinkoje tik daugės. Emilės elgesys darosi vis keistesnis, o tai pastebėjusi Džilė kažkieno nustumiama nuo olos. Maiklo gyvenime tuo metu atsiranda kita moteris, Džoana, o grafienei kyla įtarimas, kad dėl visko kaltas paslaptingas senas medalionas, kurį Maiklas buvo padovanojęs žmonai, o dabar jį nešioja Emilė. Rūmuose ant sienos kaba senas paveikslas, kuriame pavaizduota į Emilę panaši mergaitė, o grafienė po dažų sluoksniu aptinka, kad ant jos kaklo nupieštas tas pats medalionas. Ji nori perspėti Maiklą, tačiau miršta, kaip vėliau ir Džoana. Mergaitė, nuolat kankinama košmarų ir minčių, kad tarp jos ir tėvo nuolatos kažkas yra, galiausiai pakelia prieš jį ranką ir jie abu miršta...
Arminta Saladžienė

Arminta Saladžienė (g. 1974 m.) – finansininkė, vertybinių popierių specialistė, finansų vadybininkė.

Biografija

1995 m. pradėjo dirbti VVPB. Vėliau dirbo kaip VVPB valdybos narė ir rinkos plėtros departamento direktorė. Ji vadovavo strateginiams tarpvalstybinių plėtros projektams Baltijos šalių vertybinių popierių rinkoje (bendros OMX prekybos platformos sukūrimas Lietuvoje, naujos Baltijos indeksų šeimos įvedimas etc.).
2005 m. kovo mėn. tapo OMX Baltijos rinkos vadovų komandos nare.
Nuo 2007 m. sausio 1 d. – VVPB prezidentė ir valdybos pirmininkė.
Bridžtaunas

Istorija

Nors miestas buvo visiškai negyvenamas, kuomet 1628 m. čia įsikūrė anglai, tačiau pačiame miesto centre buvo rastas senovinis tiltas. Manoma, kad jį pastatė čia gyvenusios senovės aravakų gentys. Nuo šio atradimo anglai šią vietą pavadino Indijos tiltu (angl. Indian Bridge). Manoma, kad aravakai iš salos persikėlė į kaimyninę Sent Lusiją. 1654 m. pastačius naują tiltą miestas pradėtas vadinti Šv. Mykolo miestu arba tiesiog Bridžtaunu (šis pavadinimas prigijo ir naudojamas iki šiol). 1966 metais salai gavus nepriklausomybę tapo Barbadoso sostine.
Šis miestas yra vienintelis esantis ne Šiaurės Amerikoje, kurį aplankė JAV prezidentas Džordžas Vašingtonas.
Lagoso universitetas

Lagoso universitetas (angl. University of Lagos, neofic. vad. Unilag) - valstybinis universitetas Lagose, Nigerija. Įkurtas 1962 m. Studijuoja apie 39 000 studentų, dirba 3 365 darbuotojų. Veikia šie fakultetai - menų, ekonomikos, pedagogikos, inžinerijos, aplinkos mokslų, teisės, medicinos, gamtos mokslų, socialinių mokslų, farmacijos.
Sveboras

Sveboras (serb. svebor, iš srpske veštine borenja 'serbų kovos menai') - Serbijoje vystomas kovos menas.
Teigiama, kad sveboras pagrįstas kovų menais, kuriuos praktikavo Serbijos kariai viduramžiais, ir kurių elementai išliko Serbijos kaimuose bei serbų stačiatikių vienuolynuose.
Sveboro įkūrėjas ir autoritetas yra Belgrado universiteto profesorius Predrag 'Bata' Milošević, kuris didžiąją dalį gyvenimo tyrinėja kovos menus.
Sveboras yra kovos be ginklo sistema, apimanti ir veiksmus su tokiais ginklais kaip peiliai bei kirviai. Jis skelbiamas esąs kovos menas, skirtas mūšio laukui, neturintis dirbtinio stilizavimo, dėl kurio nemažai kovos menų tinka tik varžyboms, o ne realioms kautynėms. Treniruojantis judėti mokomasi šokinėti, griūti, kūlvirsčių, bėgti nelygia vietove. Į sveborą įeina žemi spyriai, įvairūs smūgiai rankomis ir galva, metimai, laužimai, akmenų mėtymas.
Lalibela

Legendos

Legenda teigia, kad Zagvės dinastijos imperatorius Lalibela, susapnavo sapną, kuriame jam Dievas liepė pastatyti bažnyčias. Tiksliai nurodė vietas, kur jos turi būti pastatytos, kaip jos turi atrodyti ir kaip vidus dekoruotos. Statybos vyko labai sparčiai, nes dienomis dirbo meistrai, o naktimis, kaip teigia legenda, dirbo angelai.
FK Kėdainių SM

Istorija

Mokyklos komanda Lietuvos varžybose nedalyvauja, tačiau 2008 m. išbandė jėgas LFF taurės turnyre, kur nugalėjo Kaišiadorių „Baltus“, bet pralaimėjo Vilniaus „Snorui“.
Klusiškių miškai

Klusiškių miškai, Lygumų miškai – miškai, esantys Pakruojo ir Šiaulių rajono savivaldybės teritorijose, 7 km į šiaurės vakarus nuo Pakruojo.

Geografija

Plotas 7400 ha, mišku apaugę 6250 ha. Susideda iš Bitaičių, Juknaičių, Klusiškių, Montaičių, Telišionių, Parkulpio miškų. 69 % miškų yra valstybinės reikšmės, priklauso Pakruojo ir Šiaulių miškų urėdijoms. Klusiškių miškų šiaurės rytų pakraštys siekia Mūšą, per juos teka Mūšos intakai Šiladis, Pala ir Tilka. Paviršius lygus.

Medynai

Miško augavietės labai derlingos įmirkusios. 95% miškų yra ūkiniai IV grupės, 5 % apsauginiai III grupės. Kultūrinės kilmės medynų 11 %, beržynų yra 43 %, eglynų 33 %, drebulynų 10 %, uosynų 7 %, ąžuolynų 3 %, juodalksnynų 2 %, pušynų ir baltalksnynų po 1 %. Jaunuolynai sudaro 33 %, pusamžiai medynai 30%, bręstantys 14 %, brandūs 23 %. Medynų vidutinis amžius 45 m., bonitetas 1,6, skalsumas 0,76, tūris 183 m³/ha. Kasmet priauga 3,7 m. m³/ha.

Fauna

Miškuose gausu elnių ir kitų kanopinių gyvūnų.

Istorija

Sukmedžio girininkijoje yra 2 paminklai Lietuvos partizanams ir viena žydų genocido vieta.
1944–1953 m. Klusiškių miškuose veikė Prisikėlimo apygardos Kunigaikščio Žvelgaičio rinktinės Lietuvos partizanai.
Šakių rajono apylinkės teismas

Šakių rajono apylinkės teismas – apylinkės teismas Lietuvoje. Teritorija – Šakių rajonas. 4 teisėjai.
Apeliacinė instancija – Kauno apygardos teismas.
Adresas: Bažnyčios g. 6, Šakiai, LT-71120.
Baltieji gėrimai

Baltieji gėrimai (kin. 白酒, báijiǔ) – kiniškas terminas, apibūdinantis Tolimuosiuose Rytuose, ypač Kinijoje, gaminamus distiliuotus alkoholinius gėrimus, priešingas geltoniesiems gėrimams, kurie nėra distiliuojami. Dar gali būti vadinami kiniška degtine.
Baltieji gėrimai dažniausiai yra gerokai stipresni nei geltonieji, ir jiems naudojama prastesnė žaliava: geltoniesiems gaminti pagrindinis produktas yra ryžiai, baltiesiems daugiau naudojami sorgai, bulvės, grikiai ir kt.

Gamyba

Baltieji gėrimai gaunami distiliuojant fermentuotus geltonuosius gėrimus.

Rūšys

Atskiruose regiuonuose garsėja skirtingi gėrimai.
Kapfenberger SV

Istorija

Klubas įkurtas 1919 m. rugsėjo 14 d. kaip Kapfenberger SC. Nuo 1947 m. vadinasi Kapfenberger SV.
Yra žaidę Bundeslygoje, bet joje nepavyko įsitvirtinti ir šiuo metu žaidžia Austrijos 2. Liga (antra pakopa).
Lygudų seniūnija

Lygudų seniūnija – administracinis teritorinis vienetas Gruzdžių valsčiuje, 1918–1932 m. turėjęs ribotos savivaldos teises. Centras – Gruzdžių dvaras.
Antanas Kaminskas (1888)

Antanas Kaminskas (1888 m. sausio 14 d. Troškūnuose, Anykščių r. – 1956 m. sausio 31 d. Tamaqua, PA, JAV) – vargonininkas ir chorvedys.

Biografija

Muzikos pradmenis gavo iš tėvo. 1907 m. vasarą atvyko į JAV, kur fortepijono ir vargonų mokėsi pas pedagogus Mendžiką ir G. Philipotą. Vėliau muzikos mokėsi grigališkojo choralo Pope Pius X School of Liturgical Music Niujorke.
Vargonininkavo ir vadovavo chorams daugelyje parapijų: Dievo Motinos Sopulingosios Kearny, NJ, Šv. Petro ir Povilo Hazeltone, PA, Aušros Vartų New York Cityje, NY, Šv. Antano Throope, PA, Šv. Onos Jersey Cityje, NJ, Šv. Vaitiekaus Bronxe, NY, Švenčiausiosios Trejybės Newarke, NJ, Šv. Petro ir Povilo Tamaqua. Kurį laiką vadovavo „Birutės“ chorui Harrisone, NY.
Nuo 1931 m. rugsėjo 19 d. priklausė ALRK Vargonininkų sąjungai, buvo šios sąjungos Wyomingo Klonio provincijos narys.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Grinkiškio herbas

Aprašas

Mėlyname skydo lauke auksinis priklaupęs angelas su sparnais virš nugaros. Vilki ilgą iki kulkšnių auksinį drabužį, sujuostą sidabrine juosta, dešinėje rankoje laiko sidabrinį lelijos stiebą su trimis lelija žiedais.
Angelas simbolizuoja viešpatystę, galybę, valdžią, o lelija krikščionybės simbolikoje yra tikėjimo, skaistumo, tyrumo ir šviesos simbolis.
Antimonopolinė politika

Antimonopolinė politika – valstybės taikomos priemonės, skirtos vieno subjekto dominavimui rinkoje sumažinti ir užkirsti kelią kartelio susitarimams. Pvz., valstybė draudžia susijungimus, dėl kurių įsivyrauja vienas prekės tiekėjas ar paslaugos teikėjas. Susikūrus monopolijai, valstybė stengiasi reguliuoti jos tiekiamų prekių ar teikiamų paslaugų kainas.
Antimonopoline politika siekiama apsaugoti monopolinio tiekėjo gaminamų prekių ar teikiamų paslaugų vartotojus, nes vienas tiekėjas rinkoje yra linkęs reikalauti didesnės kainos, nei ji būtų konkurencinėje aplinkoje. Alternatyva valstybės vykdomai antimonopolinei politikai galėtų būti laisvas įėjimas į rinką. Kai galimybės tiekti prekes, teikti paslaugas ir įeiti į rinką nevaržomos, monopolinė kaina negali susidaryti net ir tada, kai tėra vienas prekės tiekėjas ar paslaugos teikėjas, nes prekių tiekėjus ir paslaugų teikėjus varžo konkurento atsiradimo galimybė.
Kazachijos TSR herbas

Kazachijos TSR herbas buvo patvirtintas Kazachijos TSR vyriausybės 1937 m. kovo 27 d., remiantis Sovietų Sąjungos herbu. Pats herbas gyvavo iki 1991 m. gruodžio 16 d., kai Kazachstanas tapo nepriklausomas.